ชื่อร้านนี้ได้ยินมาบ้างอยู่พอสมควร แต่ยังไม่เคย วันนี้มีโอกาสเลยต้องขอชิมซะหน่อย ว่าเป็นไง สาขาระยองนี้อยู่ที่ อาคาร TSK Park ถ.สุขุมวิท เลยห้างแหลมทองระยองมาหน่อย อยู่ขวามือ ต้องไปกลับรถมา ติดกับปั๊มน้ำมันบางจาก เข้าไปด้านหลังมีที่จอดรถ แล้วเดินขึ้นมาชั้น 2 

บรรยากาศร้านไม่ได้ตกแต่งอะไร เน้นโล่งโปร่ง นั่งสบายๆ ไม่อึดอัด และแอร์เย็น ลูกค้าเยอะนะ เกือบจะเต็มทุกโต๊ะ น่าจะเป็นเพราะช่วงโปรฯด้วย ตอนนี้มา 4 จ่าย 3 ถึงสิ้นเดือนมกราคม 58 นี้ ราคาต่อคนที่ 349 บาท ไม่รวมเครื่องดื่มแบบรีฟิล คนละ 35 บาท ทานได้ไม่อั้นและไม่จำกัดเวลา 

ขอแนะนำ....

เนื้อสันคอ : อร่อยมากๆอะ แล่มาชิ้นใหญ่และบาง ใช้เนื้อคุณภาพดีจริง ลวกซะเพลินไปเลย แล้วจิ้มกับน้ำจิ้มพอนสึด้วยแล้ว เข้ากันดีที่สุด 

หมูสันคอ : อันนี้ก็อร่อยไม่แพ้กัน หมูนุ่มดีมาก จิ้มกับน้ำจิ้มถั่วและงาก็อร่อยน่าดูเลย

รายการอาหารอาจจะดูว่ามีไม่มาก แต่เน้นคุณภาพ ทุกอย่างค่อนข้างใช้วัตถุดิบที่ดี ไม่มีเก่า ไม่มีกลิ่น น้ำซุปกระดูกหมูธรรมดาๆแต่เข้มข้นดี ชอบอะ ส่วนน้ำจิ้มพอนสึนี่เป็นตัวชูโรงได้เลย ช่วยให้อร่อยขึ้นได้อีกเยอะ 